cyanic-selkie/wikianc huggingface dataset:
Datatorg
Et datatorg (engelsk: data mart, DM) er et uttrekk av data fra en organisasjons database, vanligvis for et spesifikt formål eller emne, som distribueres for å dekke spesifikke forretningsfunksjoners behov. Datatorg er ofte trukket ut av dataene i et datavarehus, men i et datavarehus utformet etter nedenfra-og-opp-metoden vil datavarehuset dannes av unionen av organisasjonens datatorg. Sagt på en annen måte er et datatorg en struktur eller tilgangsmønster i datavarehusmiljøer brukt for å hente ut klientrettede data tilknyttet en enkelt avdeling som på den måten isolerer avdelingenes egne data.
Bobby Jindal
Piyush «Bobby» Jindal (født 10. juni 1971 i Baton Rouge i Louisiana i USA) er en amerikansk politiker og guvernør i Louisiana (republikanerne).
Hans foreldre innvandret fra Indias Punjab-region ikke lenge før han ble født. Piyush var født i en hindu-familie, men konverterte til katolisismen mens han gikk på videregående skole. I 1991 ble han uteksaminert fra Brown University i Providence i Rhode Island, med grader i biologi og offentlig politikk. Deretter tok han en mastergrad i statsvitenskap ved Oxford University.
Han ble valgt til Representantenes hus i november 2004 som den andre indisk-amerikanske kongressmannen noensinne.
I oktober 2007 ble han valgt som første guvernør i Louisiana siden 1873 som var ikke kaukasisk. Han tiltrådte i januar året etter. Det var andre gang han stilte i guvernørvalget i delstaten; første gang var i 2003, da han tapte for demokratenes kandidat, Kathleen Blanco.
Himalayaeiner
Himalayaeiner (latin: Juniperus recurva, kinesisk: 垂枝柏 chui zhi bai) er en art av bartrær som tilhører einerslekten Juniperus i sypressfamilien. Den vokser utelukkende i fjellene i Tibet, Yunnan, Afghanistan, nordre Burma, Bhutan, nordre India, Kashmir, Nepal, Pakistan og Sikkim, på 1.800-3.900 meters høyde.
Det er to varianter:
Orestes av Makedonia
Orestes (gresk: Ὀρέστης) var sønn og etterfølger av kong Arkelaos I. Faren ble myrdet av Krateros på en jakttur i 399 f.Kr., grep tilsynelatende selv tronen i forvirringen etter mordet, men ble værende på tronen i kun 4 dager før han selv ble ryddet av vegen.
The Trap
The Trap er en amerikansk stumfilm fra 1913 regissert av Edwin August.
Nanzhili
Nanzhili (kinesisk: 南直隸, pinyin: Nánzhílì) var navnet på en provins i Kina under Ming-dynastiet (1368–1644). Den omfattet omtrent det som i dag er de to provinsene Anhui og Jiangsu.
Til å begynne med henla Ming-dynastiet hovedstaden sin til Nanjing. Men etter at Zhu Di (Yongle-keiseren) kom til makt i 1402 ved et kupp, ble hovedstaden flyttet til Beijing, langt i nord. Byenes navn gjenspeiler dette den dag i dag: «Nanjing» betyr «sørlig hovedstad», og «Beijing» betyr «nordlig hovedstad». Hele det som nå er Jiangsu og naboprovinsen Anhui beholdt imidlertid sin særstatus som territorium direktestyrt av sentralregjeringen (i motsetning til av en provinsregjering), og ble kalt Nanzhili (南直隸, «sørlig direktestyrt»).
Qing-dynastiet, som kom til makten i 1644, endret direktestyret ved å omgjøre Nanzhili til provinsen Jiangnan. Etter kort tid, i 1666, ble så provinsen delt i to; Jiangsu og Anhui.
Hana Bobková
Hana Bobková (født 19. februar 1929 i Praha, død 2017) var en tsjekkoslovakisk turner som deltok i de olympiske leker 1952 i Helsingfors.
Bobková vant en olympisk bronsemedalje i turn under Sommer-OL 1952 i Helsingfors. Hun var med på det tsjekkoslovakiske laget som kom på tredjeplass i damens lagkonkurrane bak Sovjetunionen og Sveits. De andre på laget var Věra Vančurová, Alena Chadimová, Jana Rabasová, Alena Reichová, Matylda Šínová, Božena Srncová og Eva Bosáková.
Mesostikon
Et mesostikon. (fra gresk Μεσο (Meso-) i midten og στίχος (stikhos) rekke/vers) er et dikt som er laget slik at bokstavene som står på et bestemt sted midt i verset, lest ovenfra og ned, danner et ord eller en setning.
Hamngatan
Hamngatan er en gate i bydelen Norrmalm i Stockholm. Navnet ble offisielt i 1857. Gata begynner ved Sergels torg og slutter ved Nybroplan. Langs gata finnes Nordiska Kompaniet, Sverigehuset, Kungsträdgården og Norrmalmstorg.
Angelo Massafra
Angelo Massafra, O.F.M. (født 23. mars 1949 i San Marzano di San Giuseppe i Puglia i Italia) er en italiensk katolsk ordensann og erkebiskop av Shkodra-Pult i Albania.
Prest
Angelo Massafra gikk inn i fransiskanerordenen og ble ordinert til prest 21. september 1974 av biskopen av Lecce i Italia, Francesco Minerva.
Biskop av Rrëshen
Pave Johannes Paul II utnevnte ham til biskop av Rrëshen i Albania den 7. desember 1996. Paven bispeviet ham personlig den 6. januar året etter; medkonsekratorer var kuriebiskopene Giovanni Battista Re og Miroslav Stefan Marusyn.
Den 28. mars 1998 ble han utnevnt til erkebiskop av Shkodra. Fra sammenslåingen av erkebispedømmet med bispedømmet Pult i januar 2005, som han hadde administrert siden 1998, var han erkebiskop av Shkodra-Pult.
Etter erkebiskop Rrok Mirditas død i desember 2015 ble han leder av Den albanske bispekonferanse.
Episkopalgenealogi
Hans episkopalgenealogi er:
Hell–Sunnanbanen
Hell–Sunnanbanen er et gammelt navn på første del av Nordlandsbanen, strekningen mellom Hell i Stjørdal og Sunnan ved enden av Snåsavatnet i Steinkjer.
Banen ble åpnet fram til Levanger 27. oktober 1902, til Verdal 1. november 1904 og til Sunnan 14. november 1905. Da banen gikk til Levanger ble den kalt Levangerbanen.
Juniperus squamata
Den vokser utelukkende i fjellene i hele det sørlige Kina, Tibet, Afghanistan, nordre Burma, Bhutan, nordre India, Kashmir, Nepal, Pakistan og Sikkim, på 1 600–4 900 moh.
Hell–Sunnanbanen
Fra 1905 til 1926 var Sunnan endestasjon for den senere Nordlandsbanen, på grunn av uenighet i Innherred om hvor man skulle legge videreføringen nordover. De to alternativene var Namsos og Snåsa, og til slutt ble Snåsa valgt, mens man bygde Namsosbanen som en sidelinje fra Grong.
Juniperus squamata
Mange forskere har ment at den er synonym med den Taiwanesiske arten Juniperus morrisonicola, men denne har egen DNA-profil og kan derfor like godt anses som en egen art.
Det er én underart og fire varianter:
Planten er en busk eller tre inntil 12 m høye, grenene rett utstående eller oppstående, tett bladverk. Nålene er mer eller mindre bøyde og skjellaktige, hvitgrønne i grupper av tre, og inntil 10 mm lange, 1,5 mm brede. Den er oftest særbu, med hann- og hunnblomster på separate individer.
Frøkonglene modner til svarte eller blå-svarte, inntil 6×8 mm store bær, runde eller ovale. Hannkonglene er 3–4 mm store.
Ploughman’s lunch
Ploughman's lunch er en typisk engelsk rett som ofte serveres på puber, gjerne bare kalt «a ploughman's».
Det er et kaldt måltid bestående av et stykke ost (vanligvis cheddar, stilton eller en lokal ost), pickles (ofte piccalilli eller sylta løk), et rundstykke eller ei brødskive og smør. Den kommer ofte med en grønn salat, et halvt eple, stangselleri, paté, eggeskiver eller rødbeter. Sandwich med cheddar, pickles og salat kan ses omtalt som «ploughman's sandwich».
Betegnelsen ser ut til å ha kommet i bruk i seinere tid, og opphavet til navnet og retten er uklart. I filmen The Ploughman's Lunch fra 1983 hevder Ian McEwan (manus) og Richard Eyre (regi) at ploughman's lunch er et nyere fenomen, lansert som en tradisjonell rett, og bruker den som en metafor for hvordan et land omskriver sin egen historie slik at den tjener dagens behov – med særlig henvisning til britenes versjon av Falklandskrigen.
Telestikon
Telestikon er et ord eller setning som er dannet av de siste bokstavene eller stavelsene til versene eller strofene i et dikt.
Josh Junior
Josh Junior (født 22. desember 1989) er en newzealandsk seiler som konkurrerer i finnjolle. Han har ingen større internasjonale meritter, men ble blant annet nummer 5 under VM i seiling 2014.
Under Sommer-OL 2020 i Tokyo som ble arrangert i 2021, ble han nummer 5.
Debetkort
CCardFront.svg som trekker penger fra bankkontoen hver gang en kjøper noe. Bildet forklarer delene på et vanlig debet- eller kredittkort:
1. Bankens logo
2. EMV-brikke (standard for Europay, MasterCard og Visa)
4. 16-sifret kortnummer
6. Utløpsdato
7. Navnet til kortinnehaveren]] Et debetkort er et betalingskort hvor avregningen skjer fortløpende mot saldo på innehaverens bankkonto. I Norge er BankAxept-bankkort (som står for 90 % av alle transaksjoner ) og Visa-kort de mest utbredte debetkort. Sistnevnte kommer som et tillegg til BankAxept på mange norske debetkort. Dermed blir Visa-delen av kortet i hovedsak kun brukt når man ikke benytter norske betalingsterminaler som all hovedsak er knyttet til BBS' BankAxept-løsning. Enkelte Visa-kort kan også fungere som kredittkort.
José Campaña
Han har tidligere spilt for den spanske klubben Sevilla, engelske Crystal Palace og tyske Nürnberg.
Den 22. juli 2014 meldte han overgang fra Crystal Palace til UC Sampdoria.
Meritter
Spania
Akrostikon
Akrostikon (fra gresk, ἄκρος (akros) ytterst og στίχος (stikhos) rekke/vers) er et dikt hvor de første eller siste bokstavene i hver linje til sammen danner et nytt ord eller setning.
Ordet akrostikon ble først benyttet for profetiene til den erythraiske sibylle, som ble skrevet på blader og arrangert slik at initialene, de første bokstavene på bladene, alltid dannet et ord. Denne teknikken ble senere benyttet med en oppfinnsom effekt av Vladimir Nabokov i hans novelle The Vane Sisters (1951). I enkelte tilfeller kan bruken av akrostikon være en lek, som en gåte, hvor det er et middel for å identifisere opphavsmannen eller hans miljø.
Akrostikon var populært i skillingsvisetradisjonen. I Gjest Bårdsens vise Gud trøste mig som maa i Slavekjæder danner første bokstav i hver strofe navnet «Gjest Baardsen Sogndalsfjærn». Visa Grusomme Skjæbne! danner navnet på kjæresten «Gjertine Carlsdatter».
Eksempel
Et moderne eksempel på et akrostikonsk dikt på engelsk, komponert av epigrammer i jambisk pentameter (femfotsvers), arrangert i heroisk verspar med rytmemønsteret a/a, b/b, c/c, d/d/d som ender i triplett (tre rimlinjer) med tittelen «Serana til WIKIPEDIA», skrevet av David G. Serana og publisert på en nettside dedikert til formell akrostikonsk dikt i klassisk poesi:
<poem style="margin-left: 2em"> Wisdom systemized in a complex net Information metropolis is set Knowledge super way spins in liberty I learn many things out of rafferty People, events, places, things; organized Exposed, refined, edited, scrutinized Deleted, published; found truth, accepted Information errors intercepted An ingenuity unexcepted!
.kg
.kg er Kirgisistans nasjonale toppnivådomene (ccTLD) for Internett. Selv om registreringer vanligvis gjøres på andre nivå, så finnes det enkelte spesialiserte tredjenivå registreringer, som for eksempel de under gov.kg og mil.kg.
Eksterne lenker
Toppdomän
Marthe Bjørnsgaard
Marthe Bjørnsgaard (født 6. mai 1993) er en norsk langrennsløper som representerer Lillehammer Skiklub.
Bjørnsgaard ble tatt ut i den norske troppen til U23-VM på ski 2015, hvor hun endte på en 19.-plass i sprinten etter å ha blitt slått ut i kvartfinalen. Samme sesong debuterte hun i verdenscupen i langrenn i sprinten i Drammen 11. mars, hvor hun endte på 44.-plass i prologen.
I Norgesmesterskapet på ski 2015 endte hun rett utenfor pallen på lagsprinten sammen med Barbro Kvåle. Året etter tok hun bronsemedalje på stafetten sammen med Mari Støen Gussiås og Kvåle, etter at sistnevnte spurtslo arrangørklubben Kvaløysletta Skilag.
Tore Berg (botaniker)
Tore Berg er en botaniker, som fikk statsstipendiat året 2009. Tore ble født 10. oktober 1950 i Oslo, men familien flyttet til Drammen en måned etter han ble født, der Tore har vokst opp.
Tore studerte jus, og har juridisk embedseksamen. Tore jobbet som jurist i datidens sosialkontor og arbeidsdirektoratet, som i dag er innlemmet i NAV.
Etter en stund med arbeid tok Tore en studieperiode til, hvor han bl.a. studerte geografi grunn og mellomfag, miljøværn og forvaltning, Russland/Øst-Europa kunnskap og spesialfag i kommunalrett.
Men det er botanikken, som han brenner for. Det er da særlig adventivplanter, og noen plantegrupper som fleste andre finner vanskelige eller umulige. Hans spesialfelt er hårsveveslekta, bjørnebærslekta, vierslekta da særlig undergruppen pil, mynteslekta og roseslekta.
Hans jobb er å reise rundt i Norge og samle planter, som han presser og tilføyes Herbariet i Lids hus på Naturhistorisk museum på Tøyen i Oslo. Tore har også et kontor i samme bygning.
George Ashmore Fitch
George Ashmore Fitch (født 1883 i Soochow i Kina, død 1979 i Claremont i California i USA) var en amerikansk protestantisk misjonær i Kina, YMCAs administrative direktør og medlem av The International Committee for Nanking Safety Zone. Han er bestefaren til politikeren George B. Fitch.
Jana Rabasová
Jana Rabasová (født 22. juli 1933 i Praha, død 2008) var en tsjekkoslovakisk turner som deltok i de olympiske leker 1952 i Helsingfors.
George Ashmore Fitch
Fitch ble født i Kina som sønn av de presbyterianske kinamisjonærene George F. og Mary (McLellan) Fitch. Han tok eksamen ved College of Wooster i Ohio i 1906, og fra Union Theological Seminary i New York i 1909. Han ble ordinert for den presbyterianske kirke i 1909 og dro til Kina for å arbeide med YMCA i Shanghai.
Under Nanjingmassakren
Under Nanjingmassakren i 1937-1938 var Fitch leder av YMCA der. Han ble leder for The International Committee for the Nanking Safety Zone. Hans dagbok forteller om drap og grove overgrep forøvet av japanske tropper i, og de ble bragt til Shanghai av den første som var i stand til å reise trygt dit etter at ble okkupert i desember 1937.
Senere skrfev Fitch i sin selvbiografi at "Min beretning skapte sensasjon i Shanghai, for den var det første nytt man mottom om hva som hendte i hovedstaden etter at den ble evakuert, og den ble kopiert og mimeografert og gitt bred spredning der.'' I 1938 reiste Fitch rundt i USA og holdt foredrag om Nanjingmassakren og viste filmer for å dokumentere det han sa. Han vendte tilbake til Kina i 1939 for å virke for YMCA, og senere med United Nations Relief and Rehabilitation Administration, til 1947. Han arbeidet deretter for YMCA i Korea og Taiwan frem til 1961, da han trakk seg tilbake i USA.
Physimerus
Physimerus er en slekt av biller som tilhører familiegruppen bladbiller (Chrysomelidae).
Utseende
Middelsstore (ca. 5 millimeter), avlange, mørke jordlopper. Pronotum er firkantet, nesten så langt som bredt.
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er utbredt i Mellom- og Sør-Amerika, fra Mexico i nord til Brasil i sør.
MaskeGruppen
MaskeGruppen AS er en leverandør av forbruksartikler til næringsliv og offentlig forvaltning. Selskapet ble etablert i 2014 i forbindelse med omstrukturering, og består av fire datterselskap inkludert Maske AS. Julius Maske AS startet opp som bokbinderi i 1858, og drev som grossist i over 150 år. I 2006 overtok selskapet konkurrenten S-gruppen, som slet med driften. Selskapet ble omorganisert og fikk sin nåværende form i 2014.
Phil Norman
Phil Norman (født 20. oktober 1989) er en britisk friidrettsutøver som konkurrerer i hinderløp.
I 2021 representerte han Storbritannia på øvelsen 3000 meter hinder under Sommer-OL 2020 arrangert i Tokyo der han løp forsøksheat, men kvalifiserte seg ikke til finalen.
Martin Asphaug
Martin Asphaug (født 28. april 1950 i Trondheim) er en norsk filmregissør og manusforfatter, som flyttet til Sverige tidlig på nittitallet.
Asphaug har klippet, skrevet manus og regissert kortfilmer og et stort antall oppdragsfilmer. Han skrev manus til Per Bloms Sølvmunn (1981) og Jan Erik Dürings filmkomedie Deilig er fjorden! (1985). Han er kanskje mest kjent for filmen En håndfull tid i 1989. I 2001 lagde han segmentet om partiet SV i Folk flest bor i Kina, en spillefilm inspirert av åtte politiske partier. Han var i 2004 aktuell med den erotiske thrilleren Andreaskorset.
Ola M. Lerfald
Han vant 7 NM-gull og 21 NM-medaljer i femkamp og tikamp i perioden 1955–1968.
Fritz C. Thürmer
Fritz Carl August Frantz Thürmer (født 7. september 1864 i Larvik, død 1942 i Danmark) var norsk-dansk industrileder og gründer. Han var sønn av den tyskfødte byggmesteren Johan Fredrik Christian Thürmer og bror til arkitekten Edwien Thürmer.
Thürmer ble utdannet verktøymaker og flyttet til Danmark. I 1897 utviklet og patenterte han den firkantede skjærebakken, som revolusjonerte produksjonen av utvendige gjenger. Med patentet som bakgrunn startet han sin egen fabrikk, Thürmer & Co., i 1898. Den var representert på Verdensutstillingen i Paris i 1900.
Fabrikken tok ut atskillige andre patenter i Europa i tillegg til skjærebakken, blant annet Totan sagblad og spiralbor. Thürmer oppførte i de neste desenniene tre fabrikker i Danmark og var medeier i flere europeiske produksjoner. Da Thürmer & Co. var på sitt største, hadde firmaet over 1,500 medarbeidere. Det var én av de mest betydningsfulle produsentene av skjæreverktøyer i Europa.
Thürmer ble far til seks barn. Sønnene Bjørn og Eric gikk inn i foretakene. Eric ble medinnehaver i Thürmer & Co. i 1933 og ble direktør etter faren. Bjørn ble direktør for Greenfield Tap and Die, som var en gjengefabrikk i Connecticut i USA, som Thürmer & Co. var medeier i.
På denne tiden leverte firmaet en lang rekke produkter innenfor verktøy, blant annet gjengeverktøy, gummihammere, bor, sagblad, ambolter og smøreoljer. Størsteparten ble produsert i København.
Hallvard Vebjørnsson
Hallvard Vebjørnsson, også kjent som Hallvard Vebjørnsson Den Hellige, Hallvard Den Hellige og Sankt Hallvard (født ca. 1020, død 1043) er en katolsk og en ortodoks helgen. Sankt Hallvard har blitt feiret som lokalhelgen i Norge, særlig på Østlandet, fra omkring midten av 1000-tallet. Han er skytshelgen for Oslo.
Liv og død
Man vet lite sikkert om Sankt Hallvards liv, men ifølge de islandske annalene ble han drept i år 1043. Ifølge legenden var hans døpenavn Hallvard Vebjørnsson. Han vokste opp på farsgården som sønn av storbonden Vebjørn på Husaby i Ytre Lier og Torny, datter av den Gudbrand jarl som var far til Åsta Gudbrandsdatter, mor til Sankt Olav og Harald Hardråde, som dermed var Hallvards fetre. Hallvard ble ifølge legenden med sin far på handelsreiser, blant annet til Gotland.
Da de så vidt var kommet ut i fjorden, nådde kvinnens forfølgere stranden. Fra strandbredden prøvde de å overtale Hallvard til å utlevere kvinnen, men han nektet. En av mennene spente da buen sin i sinne, og pilen boret seg inn i Hallvards bryst. Også kvinnen ble drept og begravd på stranden. Deretter skal drapsmennene ha bundet en stein til Hallvards hals, og senket ham i sjøen for å skjule ugjerningen.
Henanjiangbei
Hénánjiāngběi ( 河南江北 ) er navnet på en tidligere provins i Kina som bestod under Yuan-dynastiet. Hovedstaden var Bianliang (nå Kaifeng). Området omfattet det som i dag er Henan, og de nordligere deler av de tre provinsene Hubei, Jiangsu og Anhui.
Martin Hansen (fotballspiller)
Martin Bjerrehus Hansen (født 15. juni 1990) er en dansk fotballspiller som spiller for.
Liverpool
Hansen kom fra før sesongen 2006/2007. Hansen er en av de første utenlandske spillerne som har blitt rekruttert til s akademi. I 2007 var han en del av laget som vant FA Youth Cup, etter å ha spilt fast for det meste av sesongen. Som en følge av den gode innsatsen for juniorlaget, ble han etter 2006/2007-sesongen tatt opp til å trene med reservelaget på Melwood. Hansen signerte (sammen med Michael Collins) en 2-års proffkontrakt med Merseyside-klubben i juli 2007 på sin 17-årsdag.
Hallvard Vebjørnsson
Helgenkultus
Det tidligste vitnemålet om Hallvards helgenkåring er Gesta Hammaburgensis ecclesiae pontificum, en krønike skrevet av presten Adam av Bremen mellom 1073 og 1076, altså rundt 30 år etter Hallvards død. Adam av Bremen beskriver her en «Alfward» som kan være Hallvard, og som «lenge ubemerket levde blant nordmennene» og angivelig ble drept av venner da han forsvarte en fiende. Adam nevner også at ved Alfwards hvilested «opplever folk ennå i dag store helbredelsesundere». Hallvards grav på den tiden er ukjent, men Harald Hardråde kan ha fått den døde flyttet til sin Mariakirke i Oslo. Senere ble den døde flyttet videre til Oslos domkirke, som deretter tok navn etter Hallvard.
Martin Hansen (fotballspiller)
Bradford (lån)
Den 28. juli 2011 ble det klart at Hansen hadde signert en lånekontrakt for en måned med. Lørdag 6. august debuterte han i en offisiell senior-klubbkamp mot Aldershot i en kamp som Bradford tapte 2-1, og tidligere klubbkamerat i Liverpool Robbie Threlfall var uheldig å lage selvmål slik at Aldershot vant kampen. Hansen stod i 4 kamper for Bradford fra sesongstarten 2011/12 hvor resultatene ble 1-2 hjemme mot Aldershot, 1-1 borte mot Oxford , 0-1 borte mot Accrington Stanley , og 0-1 hjemme mot Dagenham & Redbridge. Etter siste kampen mot Dag./Red. ble ikke Liverpool og Bradford enige om en forlenget lånekontrakt, slik at Hansen gikk tilbake til Liverpool.
Hallvard Vebjørnsson
Helgenkultus
Kvelden 14. mai ble i middelalderen kalt «hallvardsvaka», tilsvarende feiringen av andre helgener, som «olsok» og «jonsok».
Martin Hansen (fotballspiller)
Viborg FF
Hansen gikk fra til  på overgangsvinduets siste januardag i 2012.
Hallvard Vebjørnsson
Helgenkultus
Sankt Hallvard ble dyrket i Norge og på Island, men også i Skara i Sverige. Mest viktig ble likevel Hallvardkultusen i Sør-Norge, der St. Hallvard ble Oslos skytshelgen. Da Oslo-bispen skulle innvie Kristkirken (dvs. Hallvardskatedralen) i første halvdel av 1100-tallet, trengte man relikvier til innvielsen, og St. Hallvard ble vurdert som passende. Dermed ble han flyttet fra sin opprinnelige grav, skrinlagt, og relikvieskrinet satt opp over høyalteret. Skrinet skal ha befunnet seg i Hallvardskatedralen frem til november 1532. Ingen vet i dag hvor det ble av.
Oslos byvåpen
St. Hallvard er gjengitt i Oslos byvåpen. Utgangspunktet for avbildninger av St. Hallvard er Oslo bys segl fra 1300-tallet. Her sitter han på en trone med armlener formet som to løver, bærende på to av sine helgenattributter, en møllestein og piler. Under tronen ses en halvt liggende skikkelse, senere feiltolket som den druknede kvinnen. At det dukker opp en møllestein i seglet og senere i byvåpenet, skyldes trolig påvirkning fra legenden om biskop Quirinius fra Sisak i Kroatia, som ble druknet med en møllestein i 309. Legenden om Hallvard sier ingenting om noen møllestein; den nevner bare en stein.
Men Quirinius, som er gravlagt i en krypt ved via Appia i Roma, ble ofte avbildet i tyske middelalderkirker med en møllestein som attributt. Da den nye byen ble anlagt ved Akershus festning i 1624, trengte man et nytt byvåpen og tok utgangspunkt i det gamle seglet. Nå ble skikkelsen på tronen endret til en kvinne med tre piler. Møllesteinen ble endret til en slange som biter seg selv i halen, og under kvinnens føtter lå en soldat i full rustning. Denne endringen medførte at Hallvard-motivet ble glemt. Først mot slutten av 1800-tallet våknet et ønske om å vende tilbake til det opprinnelige helgenmotivet, og riksarkivar H.J. Huitfeldt-Kaas utarbeidet malen som seglet gjengis etter i dag. Flere kunsthistorikere, deriblant Erla Bergendahl Hohler, har påpekt at Huitfeldt-Kaas feiltolket skikkelsen ved helgenens føtter som en kvinne, enda det var en kriger i brynje, fremstilt hvilende med beina i kryss. Dette var et tradisjonelt middelaldermotiv, basert på et eldgammelt orientalsk herskermotiv der seierherren tramper på den overvunne. Skikkelsen under St. Hallvards føtter var den beseirede drapsmannen, ikke den druknede kvinnen han forsøkte å redde.
Man finner blant annet byvåpenet på vestveggen i Oslo rådhus. Byvåpenet viser St. Hallvard som i sin høyre hånd holder kvernsteinen som drapsmennene bandt fast til ham. De tre pilene Hallvard holder i den andre hånden representerer de tre som ble skutt av forfølgerne; Hallvard selv, kvinnen han prøvde å berge og hennes ufødte barn.
St. Hallvard i nyere tid
St. Hallvard kirke og kloster på Enerhaugen er sognekirke for den katolske menigheten for Oslo øst for Akerselven. «Sankt Hallvards brønn» er en fontene på Bragernes torg i Drammen. I Lier finnes St. Hallvard videregående skole som har røtter tilbake til 1911, selv om skolen først fikk «St. Hallvard» i navnet i 1965.
På Gilhusodden i Lier holdes annethvert år et utespill, Hallvards valg, om hendelsen.
I Oslo feires St. Hallvards festdag hvert år den 15. mai gjennom ulike arrangementer i Middelalderbyen. Denne dagen kalles også Oslo-dagen.
«St. Hallvards menn» er ett av kallenavnene til fotballaget Vålerenga.
Nationalrat (Sveits)
Nationalrat (forkortet NR, fransk Conseil national, CN, italiensk Consiglio nazionale, retroromansk Cussegl naziunal, norsk: Nasjonalrådet) er med sine 200 medlemmer det største kammeret i Sveits' parlament. Det velges direkte av folket gjennom forholdstallsvalg hver fjerde år. Ständerat har 46 medlemmer som også velges direkte for å representere kantonene. Nationalrat og Ständerat er likestilte i såvel lovgivnings- som budsjettspørsmål. Begge kamrene holder til i Bundeshaus i Bern.
Valg av medlemmene til Nationalrat
Ved grunnleggelsen i 1848 hadde Nationalrat 111 medlemmer, og hvert medlem av forsamlingen representerte 20 000 innbyggere. Først i 1962 ble antallet medlemmer økt til 200. Hver kanton har krav på minst ett medlem av Nationalrat. Den videre fordeling på kantonene skjer i forhold til kantonenes befolkningstall. Per 2019 representerer hvert medlem av Nationalrat 42 000 innbyggere.
Organisasjon
I plenumssalen er medlemmene organisert i grupper (fraksjoner), og hvert medlem har en fast plass. Medlemmene eller likesinnede partier danner fraksjoner (grupper) i Nationalrat. Nasjonalrat møtes vanligvis ti fire ordinære sesjoner samtidig med Ständerat, hver på 3 uker, vår, sommer, høst og vinter. I tillegg har Nationalrat en egen, kort sesjon på våren.
Kompetanse
Nationalrat og Ständerat er likestilte i såvel lovgivnings- som budsjettspørsmål. Alle saker blir behandlet av begge rådene. En beslutning er bare gyldig dersom det oppnås enighet mellom de to kamrene. Befolkningen kan gjennom underskrifter kreve at kamrenes enighet om en lov fremlegges til folkeavstemning.
The Twelfth Juror
The Twelfth Juror er en amerikansk stumfilm fra 1913, regissert av George Lessey.
Handling
Harry Baker og Alice Charlton møtes under forberedelsene til en låvedans. De blir snart kjærester. Men Clarence Morton, som også er interessert i Alice, klarer å få henne som partner under dansen. Senere kommer Clarence over frukt som egentlig tilhører Jeff Robey, en nabo til Harry, og begynner å ta det med seg hjem til sin egen lund. Robey kommer deretter og anklager Clarence for dette tyveriet. De krangler og Clarence blir ved et uhell drept, og Robey flykter sin vei. Når Harry oppdager hva som har skjedd, forsøker han å skaffe hjelp. Men han blir i stedet arrestert, og dømt for å ha begått mordet. Robey blir utpekt som en av de tolv jury-medlemmene under rettssaken mot harry.
Hillehaugveien
Hillehaugveien (23, 2-22 ) er en vei i Haugsbygd i Ringerike.
Hillehaugveien er en sidevei til Harehaugveien, nordover fra denne, rett ved Haugsbygd ungdomsskole. Veien går langs Haugsbygd kunstgressbane, og er en blindvei.
Veien ligger cirka 216 meter over havet.
Teateråret 1869
Teateråret 1869 er en oversikt over hendelser, verk, fødte og avdøde personer med tilknytning til teater i 1869.
John Fisher
John Fisher  (født 19. oktober 1469 i Beverley i Yorkshire i England, henrettet 22. juni 1535 i London) var en engelsk biskop som motsatte seg Henrik VIII og ble mot slutten av sitt liv utnevnt av paven til en av den katolske kirkes kardinaler (med San Vitale som tittelkirke), i det håp om at kongen dermed ville sette han fri fra fengsel.
Prest
Han ble presteviet den 17. desember 1491 av erkebiskop Thomas Rotheram.
Biskop av Rochester
I 1504 ble han biskop av Rochester. Hans mangel på personlige ambisjoner fikk ham til å avslå rikere bispeseter, for pliktene i Englands minste bispedømme, selv om han gjennomførte dem samvittighetsfullt, ga ham tid til sine akademiske sysler. Fisher var en kjenner av den katolske tradisjon, og stod i kontakt med en rekke andre humanister (blant annet med Erasmus av Rotterdam, som besøkte ham i juni 1516, og Stephen Gardiner).
Biskop Fisher erkjente behovet for reformer innenfor kirken. Men han var motstander av de lutherske reformidéer, og skrev imot dem og forsvarte den katolske lære om nattverden. Han skrev fire bind mot Luther. De fire verkene var:
Striden mot Henrik VIII
I 1531 gjorde Henrik VIII seg til den engelske kirkens overhode og rev den løs fra Roma, og geistligheten måtte anerkjenne det og hans nye tittel som «beskytter og overhode for Church of England». Fisher protesterte mot kongens krav på å være overhode for Kirken, men han og andre kunne anerkjenne tittelen med tilføyelsen: «så langt Kristi lov tillater». Dette avviste kongen og Fisher mistet dermed kongens gunst. Tidlig i 1533 giftet Henrik seg i hemmelighet med Anne Boleyn, som ventet barn. I mars 1533 ble Thomas Cranmer innsatt som erkebiskop av Canterbury, og i mai oppløste han kongens ekteskap med Katarina. Kort etter erklærte han kongens ekteskap med Anne Boleyn for gyldig.
Samtidig med de lover som gjorde kongen til den engelske kirkens overhode, ble det i 1534 vedtatt en suksesjonslov, som bestemte at kronen skulle gå i arv til Henriks barn med Anne Boleyn. Biskopene ble nå anmodet om å avlegge ed på at de ville respektere den nye grunnloven. Mens både han og Thomas More kunne gå med på at kongens barn med Anne Boleyn fikk arverett, avslo de å avlegge en ed som innebar en godkjennelse av at Henriks første ekteskap ble annullert og som betydde en avvisning av pavens religiøse autoritet. Men alle de andre biskopene avla eden. Fisher skrev: «Ikke at jeg fordømmer noe annet menneskes samvittighet, deres samvittighet må frelse dem, og min må frelse meg».
Alena Chadimová
Alena Chadimová (født 22. november 1931 i Olomouc) var en tsjekkoslovakisk turner som deltok i de olympiske leker 1952 i Helsingfors. Chadimová vant en olympisk bronsemedalje i turn under Sommer-OL 1952 i Helsingfors. Hun var med på det tsjekkoslovakiske laget som kom på tredjeplass i damens lagkonkurrane bak Sovjetunionen og Sveits. De andre på laget var Věra Vančurová, Hana Bobková, Jana Rabasová, Alena Reichová, Matylda Šínová, Božena Srncová og Eva Bosáková.
John Fisher
Striden mot Henrik VIII
I april 1534 ble han fengslet og sperret inne i Tower of London. Mens han satt der, utnevnte den nyvalgte pave Paul III ham til kardinal den 31. mai 1535 i håp om å redde hans liv. Men kong Henrik ble rasende, og sa at paven behøvde ikke å sende Fisher den røde kardinalhatten; han kunne heller sende Fishers hode til paven.
Innen en måned ble Fisher stilt for retten, funnet skyldig i forræderi og dømt til døden den 17. juni 1535. Deretter ble han halshogd. Det var den 22. juni 1535. Kroppen ble gravlagt uten ritualer på Allehelgenskirkegården i Barking, mens hodet ble satt på Tower Bridge og etter to uker kastet i Themsen den 6. juli, da det var Thomas Mores hodes tur til å stilles ut.
Fisher var like utmerket som humanistisk forsker, som den som fremmet den sunne lære, og som samvittighetsfull biskop. Hans venn Thomas More skrev om ham: «Jeg finner ikke noen i dette rike som kan måle seg og sammenlignes med ham i visdom, kunnskap og lenge prøvet dyd».
Hans teologiske arbeider påvirket konsilet i Trient.
Han ble saligkåret i 1886 og helligkåret av pave Pius XI i 1935, begge ganger sammen med sin venn Thomas More. De to æres som martyrer og har samme festdag. Opprinnelig ble de feiret 9. juli, men festen ble i 1969 flyttet til 22. juni, som er Fishers dødsdag.
Episkopalgenealogi
Hans episkopalgenealogi er:
Væske
Væske betegner en aggregattilstand (fase) som har fast volum, men ikke fast form. I likhet med gasser kan væsker flyte (strømme) og endre form på vilkårlig måte, men vil i motsetning til gasser ikke fylle tilgjengelig volum i en beholder. Faststoff har tilnærmet fast volum, men kan i motsetning til væske ikke endre form på vilkårlig måte. Væsker kan flyte mer eller mindre lett, hvor vann er et eksempel på en væske som flyter lett, mens honning er seigtflytende.
Væske er, sammen med faststoff og gass, én av de tre klassiske aggregattilstandene og et svært viktig begrep i fysikk, kjemi og andre naturvitenskaper.
Egenskaper
Væskefasen er knyttet til en større samling av stoff: en kan ikke snakke om at et enkelt atom eller molekyl er væske, gass eller faststoff. Væsker er bygget opp av molekyler hvor bindingen mellom molekylene er langt sterkere enn for gasser, men ikke så sterk at molekylene sitter i låste posisjoner, som faststoff. De fleste væsker har forholdsvis små molekyler, bestående av én til noen titalls atomer, men noen kan også være større, som termoplast.
Stoff endrer faser og typisk blir en væske til faststoff når den kjøles ned, og til gass når det varmes opp. Denne overgangen skjer gjerne ved klart definerte temperaturer (kalt kritiske temperaturer) som er spesielt for hvert enkelt stoff. Eksempel på dette er væsken vann, som fryser til is (faststoff) ved 0 °C og fordamper (gass) ved 100 °C ved et trykk på en atmosfære. Tilsvarende går gass ofte over til væske under stort trykk. På langt nær alle faste stoffer har en væskefase, fordi temperaturøkning fører til en kjemisk reaksjon i stedet for en faseendring. F.eks. vil tre begynne å brenne (kjemisk reaksjon) ved oppvarming i stedet for å gå over i væskeform. De eneste grunnstoffene som er væsker ved standard trykk og temperatur er kvikksølv og brom.
Når man har stoff som er sammensatt av flere typer molekyler skjer ofte overgang til væskefasen ved ulike temperaturer for de ulike typene. F.eks. ved blanding av fett i vann, vil disse danne en felles væskefase ved 80 °C mens fettet separeres ut og blir fast, mens vannet fortsatt er flytende, når temperaturen reduseres til 15 °C.
Overflatehinner er vanlige på væsker, og slike hinner gjør at små mengder væsker fanges i dråper istedenfor å renne. Overflatehinner er spesielt viktig ved små mengder væske og strøm gjennom tynne rør. Den kjemiske sammensetningen av væsken avgjør hvor sterk overflatehinnen er. For eksempel vil tilsetning av salt eller oppvaskmiddel svekke overflatehinnen på vann.
Husholdning
Vann er det viktigste næringsmiddelet, og tilførsel av rent vann, eller vannbasert væske, er en forutsetning for ethvert samfunn. I moderne husholdninger er stort sett dette løst ved hjelp av et omfattende rørnett for vannforsyning, ofte supplert med separat salg av vann på flaske hvis vannet fra rørene ikke er rent nok. Tilsvarende finnes separate rørnett for kloakk, hvor vann brukes til å frakte avfall vekk fra husholdningene. En husholdning bruker væsker til matlaging, rengjøring (såper og rengjøringsmidler) og oppvarming (sentralfyr).
Sentrum (Oslo)
Sentrum er den administrative betegnelsen på området i Oslo sentrum som ligger utenfor de administrative bydelene. Området har blitt noe redusert etter den siste bydelsreformen.
Væske
Jordbruk
Vann er forutsetning for alt jordbruk, inkludert fiske og havbruk. Jordbruk er enten basert på naturlig tilførsel av vann, men en stor del av verdens jordbruk er også avhengig av kunstig vanning, og kunstige vanningsanlegg er dermed nødvendig for verdens matproduksjon. I tillegg bruker moderne jordbruk i stort omfang insektmidler i væskeform samt at jordbruksindustrien bruker store mengder vann til rengjøring av jordbruksprodukter.
Sentrum (Oslo)
Geografi
Dagens grenseopptrekking for Sentrum går fra havnebassenget ved Brynjulf Bulls plass (foran den tidligere Vestbanestasjonen), Dronning Mauds gate, Munkedamsveien, Cort Adelers gate, Ruseløkkveien, Løkkeveien, Arbins gate, Henrik Ibsens gate (tidligere Drammensveien), Parkveien, Wergelandsveien, Holbergs gate, Pilestredet, Grensen, Stortorget, Kirkeristen, Storgata, Brugata, og Nylandsveien til Bjørvikautstikkeren.
Væske
Historikk
Forståelse av væsker er knyttet sterkt til utviklingen av vitenskap, teknologi og industri.
Den første milepælen i kunstig fremstilte væsker er smelting av metall, som sparket i gang bronsealderen for ca. 5500 år siden. De antikke høykulturene gjorde også bruk av væsker til medisinske salver og kremer, forløperen til moderne farmasi. Fluiddynamikk, dvs. læren om hvordan væsker strømmer, har røtter i antikken, hvor det ble laget avanserte rørsystemer, både basert på pumper (Arkimedes' skrue) og på hevertprinsippet. Hevertprinsippet sier at væske strømmer gjennom en fylt slange (eller rør) hvis uttaket ligger lavere enn inntaket, uavhengig av hvor midten av slangen er. Oppdagelsen av hevertprinsippet tilskrives Ktesibios fra Alexandria, 3. århundre f.kr. Prinsippet bak Oppdrift ble først forstått av Arkimedes, som fant at et legemes oppdrift er lik tyngden av vannet den trenger bort.
Sentrum (Oslo)
Geografi
Årsaken til at Sentrum ikke ble organisert som en bydel var at bystyret selv ønsket å ha ansvaret for arealdisponeringen. Innbyggerne i Sentrum (1237 i 1999) fikk etter den første bydelsreformen (25 bydeler) dekket sine helse- og sosialtjenester av bydelene Bydel Bygdøy-Frogner (1988-2003) og Bydel Gamle Oslo (1988-2003), mens de etter bydelsreformen i 2004 (15 bydeler) får dem dekket av Bydel St. Hanshaugen. Innbyggertallet per 1. januar 2020 er 1471 og arealet 1,8 km².
Delområder
Av SSBs delomrområder omfatter Sentrum i sin helhet: i tillegg til deler av:
Væske
Historikk
Den moderne, matematiske formulerte, fysiske forståelsen av væsker begynner på 1600-tallet med Blaise Pascal, som viste hvordan væskenivået avhenger av trykk. Dette er prinsippet bak et barometer. Beskrivelsen av de dynamiske egenskapene til væsker bygger først og fremst på Isaac Newtons mekanikk, og den første generelle beskrivelse for væskers bevegelse er Eulerligningene, som gjelder for ikke-viskøse (lettflytende), ikke-kompressible, væsker, slik som vann (uten turbulens). Den komplette forståelsen av klassiske væsker kom med Navier-Stokes-ligningene på begynnelsen av 1800-tallet. Disse ligningene beskriver alle egenskapene til klassiske væsker og alle andre ligninger er spesialtilfeller av disse. Navier-Stokes-ligningene er dog vanskelige å løse, og ennå er ikke alle typer løsninger funnet. Først og fremst gjelder dette turbulent flyt. Utover klassiske væsker finnes det fire andre moderne væsketeorier:
Sentrum (Oslo)
Delområder
Innbyggertall, fordelt på delområdene:
Væske
Fysiske størrelser
De fysiske ligninger for væsker avhenger ikke direkte av temperatur, men væskeparametrene avhenger av temperatur, f.eks. blir viskositeten i honning mindre når den varmes opp. Væsker klassifiseres ut fra tetthet og viskositet
Sentrum (Oslo)
Navneendring til Kristiania
I februar 2009 ble det meddelt at det var politisk flertall i Oslo bystyre for et forslag fra representanten Kjell Veivåg (Venstre) om at området formelt skulle skifte navn til Kristiania Forslaget møtte motstand fra Fremskrittspartiet, Arbeiderpartiet og Rødt, og ble aldri vedtatt. Staveformen Kristiania ble imidlertid brukt på byen fra 1897 til 1924 ved siden av skrivemåten Christiania, som var byens navn fra 1624. Det var en kort periode på slutten av 1800-tallet populært både i Danmark og Norge å gå over til å skrive navn som før ble skrevet med Ch med K; det ble likevel aldri tatt noen formell beslutning om å kalle byen Kristiania, ulikt den kongelige beslutningen om å innføre navnet Christiania i 1624). I 1925 skiftet byen navn til Oslo.
Væske
Fysiske størrelser
Ofte bruks kombinasjoner og negasjoner av de ovennevnte typene, f.eks. ikke-newtonske væsker.
Oppdrift
Oppdrift defineres som kraften som virker på et legeme senket i en væske. Oppdriften går alltid i retning av overflaten, i motsatt retning av tyngden. Arkimedes lov sier at oppdriften er like stor som tyngden av vannet legemet fortrenger.
Positiv oppdrift vil si at oppdriften er større en tyngden og legemet vil stige mot overflaten. Negativ oppdrift vil si at oppdriften er mindre enn tyngden og legemet vil syke mot bunnen. Nøytral oppdrift vil si at oppdrift og tyngde er like, og legemet er i ro.
Kombinert under Vinter-OL 2010 – Normalbakke
Kombinert hopp og langrenn ble avholdt 14. februar 2010 i Whistler Olympic Park i Vinter-OL 2010 i Vancouver, Canada. Hopprennet ble avviklet i 90 meters bakken, og det ble etterfulgt av langrenn på 10 km.
Væske
Hydrodynamikk
Hydrodynamikk beskriver væskers bevegelse, som igjen er av to hovedtyper: strømer og bølger. Strøm vil si at det foregår en masseforflytning. En deler ofte inn i to typer strøm: laminær strøm vil si at væsken strømmer langsomt, stabilt og uten turbulens. Turbulent strøming vil si at strømmen er kaotisk. Ofte kan en større strøm ha både laminære og ikke-laminære områder. Bølge vil si at det er energioverføring uten netto masseoverføring. F.eks. kan en bølge bevege seg tvers over Atlanterhavet, mens vannet egentlig bare beveger seg opp og ned. De store havene har en særdeles komplisert bølgedynamikk og det finnes mange typer bølger. Ofte er disse bølgene knyttet til en flate, enten havoverflaten eller termiske sjikt. Tsunamibølger er bølger forårsaket av jordskjelv eller ras, som kan tilbakelegge store avstander, og forårsake stor skade når de treffer land.
Ptolemaios III Euergetes
Ptolemaios III Euergetes (gresk: Πτολεμαῖος Εὐεργέτης, Ptolemaĩos Euergétēs, styrte 246–222 f.Kr.) var den tredje herskeren i ptolemeerdynastiet i det ptolomeiske rike i Egypt.
Bakgrunn
Euergetes («velgjører») var den eldste sønnen til Ptolemaios II Filadelfos og hans første hustru Arsinoe I, og kom på tronen i 246 f.Kr. da hans far døde. Han giftet seg med Berenike av Kyrene i det året som tilsvarer med 244/243 f.Kr. og de fikk følgende barn: Arsinoe III, født ca. 246/245 f.Kr. og ble senere gift med sin bror Ptolemaios; muligens Lysimakos, navnet på sønnen er ikke kjent, men skal ha vært født ca. 243 f.Kr.; Aleksander, født ca. 242 f.Kr.; Magas, antagelig født ca. 241 f.Kr. og brent til døde i sitt bad av Theogos eller Theodotos på ordre av broren Ptolemaios IV Filopator; Berenike, antagelig født ca. 239 f.Kr. og døde et år senere; Ptolemaios IV Filopator, født ca. 238 f.Kr. og gift med nevnte Arsinoe III;
Lederskap
Ptolemaios III Euergetes var ansvarlig for det første eksempelet på en rekke med forordninger som ble utgitt som tospråklige inskripsjoner på massive steinblokker i tre skriftsystem. Hans stele er Kanopossteinen fra 238 f.Kr. Andre velkjente eksempler er Memfisstelen eller Memfissteinen som har inskripsjonen av forordningene i Memfis, en gang rundt 218 f.Kr., utgitt av hans sønn Ptolemaios IV, og den mest berømte av dem alle, Rosettasteinen som ble reist av Ptolemaios V Epifanes, hans sønnesønn, i 196 f.Kr.
Ptolemaios IIIs stein inneholdt forordninger om prestelige påbud, og er samtidig en minnesmerke over hans datter Berenike. Men to av de 26 tekstlinjene er forordningene med egyptiske hieroglyfer ble benyttet for en skuddårsdag som ble lagt til den egyptiske kalenderen på 365 dager, og de tilsvarende endringer i festivaldager.
Han er også kreditert med opprettelsen/grunnleggelsen av de første serapistempel (serapeion, gresk: Σεραπεῖον; latin: serapeum), avledet fra egyptisk «seh-rah-peh-um», templer eller andre religiøse institusjoner som var dedikert til den synkretiske hellenistisk-egyptiske guden Serapis.
Krig med Selevkideriket
På grunn av strid i hoffet i Selevkideriket, ble hans eldre søster Berenike Syra, også kalt Ferneforos(= «medgiftbærer»), myrdet sammen med sin mindreårig sønn. Som reaksjon på dette invaderte Ptolemaios III Syria. I løpet av den tredje syriske krig okkuperte han hovedstaden Antiokia og hans soldater nådd så langt inn i Selevkideriket som Babylon. I bytte for fred i 241 f.Kr. ble Ptolemaios III gitt nye områder langs nordkysten av Syria, inkludert selveste Selevkia Pieria, havnebyen til Antiokia. På dette tidsrommet hadde det ptolemeiske kongedømme nådd høyden av sin makt.
Denne krigen er på kryptisk vis henvist i Daniels bok i Den hebraiske Bibelen (Det gamle testamente).
Væske
Pascals lov
Pascals lov beskriver trykket til en væske i et tyngdefelt, f.eks. på jorden. Loven sier at trykkforskjellen mellom to punkter er proporsjonal med dybdeendringen, med trykk P, dybde y, tetthet \rho, og tyngdeakselerasjon g. Dette betyr at trykket i havet blir større jo dypere en kommer. Loven brukes også til å lage barometer, hvor en leser av høyden av en kvikksølvsøyle for å bestemme trykket.
Bernoullis ligning
Bernoullis ligning beskriver hvordan hastigheten til en væske i en slange avhenger av trykk og høyde. Denne ligningen brukes for å beskrive rørsystemer og hydraulikk.
Eulerligningene
Eulerligningene beskriver flyt av ikke-viskøse væsker. Eulers ligninger regnes som en god tilnærming til mange typer væsker og er i utstrakt bruk, siden de er fundamentalt mye enklere å løse en Navier-Stokes ligninger.
Navier-Stokes-ligningene
Navier-Stokes-ligningene er den overordnede teorien som beskriver bevegelse av all typer klassiske væsker. Ligningene er i sin mest generell form svært vanskelige å håndtere og hydrodynamikk er som fag er i hovedsak opptatt med å finne egnede beskrivelser for spesielle tilfeller.
Relativistisk strømning
Relativistisk strømining betyr at strømningshastigheten er svært høy, i nærheten av lysets hastighet, og disse beskrives med formler som er Lorentz-invariante.
Væskelignende tilstander
Det finnes en rekke fysiske systemer som flyter, men som ikke egentlig er væsker, f.eks. strømning av sand i timeglass, leire, bolledeig, og snøras. Slike væskelignende tilstander er vanlige, men kan ikke beskrives av Navier-Stokes ligninger og mangler en enhetlig teori.
Kvantevæsker
En superfluid er en type væske som opptrer ved svært lave temperaturer. Superfluider flyter uten viskositet. Helium er det eneste stoff som er kjent å bli superflytende væske.
Abstrakte væsker
Væskebegrepet er også nyttig for å beskrive andre typer systemer som en egentlig ikke tenker på som væsker. F.eks. kan store atomkjerner beskrives som væskedråper og tett vekselvirkende elektroner i en leder som en elektronvæske.
Kjemisk beskrivelse
Kjemien er læren om hvordan stoffer endrer sammensetning,og i praksis foregår nesten alltid kontrollerte kjemiske reaksjonene i væsketilstand, også når sluttproduktene er faststoff. Grunnen til at væsker er så viktige er at en kjemisk reaksjon i faststoff foregår kun ved overflaten, og at det vil være svært vanskelig å få reaksjonen til å gå kontrollert gjennom et helt stykke faststoff. I en væske foregår den kjemiske reaksjonen i hele væskens volum samtidig, om den er blandet riktig, og reaksjonen er dermed raske og lettere å kontrollere.